
YB DATO’ SRI JAILANI JOHARI
Timbalan Menteri Komunikasi dan Multimedia,
Aras 36, Lot 4G9, Persiaran Perdana, Persint 4,
Pusat Pentadbiran Kerajaan Persekutuan,
62100 Putrajaya, Malaysia

YB Dato’ Sri,
PER: PERMOHONAN MENDAPATKAN SOKONGAN DAN KELULUSAN RANCANGAN FANTASI KOMIK TV ”CHI-CHI” 16 EPISOD X 22 MINIT UNTUK RADIO TELEVISYEN MALAYSIA (RTM), JABATAN PENYIARAN, KEMENTERIAN KOMUNIKASI DAN MULTIMEDIA MALAYSIA.


Didoakan semoga YB Dato’ Sri berada dalam keadaan sihat sejahtera bersama keluarga tercinta serta diberikan kekuatan dalam menjalankan tugas dan amanah kepada Negara tercinta. Dengan rasa takzimnya, kami ingin menarik perhatian YB Dato’ Sri untuk merujuk kepada perkara di atas.

2.	Untuk makluman, kami telah dijemput untuk sesi saringan bagi mendapatkan slot Fantasi Komik TV di Radio Televisyen Malaysia (RTM) bagi pembekalan program TV (Tempatan) bagi tayangan 2018. Justeru, adalah dengan penuh rasa rendah hati, pengharapan dan takzimnya, kami ingin memohon jasa baik YB Dato’ Sri bagi mendapatkan sokongan kelulusan bagi program yang telah kami pohon ini.

3.	Informasi kepada YB Dato’ Sri, HNJ Pictures Sdn Bhd yang berpusat di Melawati, Kuala Lumpur merupakan sebuah syarikat produksi Bumiputera sepenuhnya yang berdaftar dengan Kementerian Kewangan dan Kementerian Komunikasi dan Multimedia serta merupakan pembekal rancangan TV kepada RTM yang berdaftar. Pengalaman luas kakitangan dan pasukan produksi berkecimpung dalam bidang ini adalah merupakan faktor utama kekuatan syarikat ini.

4.	Bersama-sama ini, kami sertakan Kertas Kerja Cadangan bagi fantasi komik tersebut yang telah kami bentangkan di RTM untuk penelitian dan rujukan YB Dato’ Sri.

Sokongan dari YB Dato’ Sri amatlah kami hargai dan didahului dengan jutaan terima kasih.

Sekian, wassalam.

Yang Benar,


…………………………………
Azriman Bin Abdullah
Pengarah Urusan 
HNJ Pictures Sdn. Bhd.

